দীপক ডোবরিয়াল

দীপক ডোবরিয়াল (জন্ম: ১ সেপ্টেম্বর ১৯৭৫) একজন ভারতীয় অভিনেতা। তিনি চলচ্চিত্র ও মঞ্চনাটকে অভিনয় করে থাকেন। তিনি ওমকারা (২০০৬) চলচ্চিত্রে অভিনয় করে একটি বিশেষ ফিল্মফেয়ার পুরস্কার অর্জন করেন। এছাড়া তিনি তনু ওয়েডস মনু (২০১১) ও এর অনুবর্তী পর্ব তনু ওয়েডস মনু রিটার্নস (২০১৫)-এ অভিনয় করে খ্যাতি অর্জন করেন। দ্বিতীয়োক্ত চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেতা বিভাগে স্ক্রিন পুরস্কার ও শ্রেষ্ঠ কৌতুকাভিনয়শিল্পী বিভাগে আইফা পুরস্কার অর্জন করেন। তিনি হিন্দি মিডিয়াম (২০১৭) ও অংরেজি মিডিয়াম (২০২০) চলচ্চিত্রে অভিনয় করে শ্রেষ্ঠ পার্শ্ব চরিত্রে আরও দুটি ফিল্মফেয়ার পুরস্কারের মনোনয়ন লাভ করেন।

প্রারম্ভিক জীবন
দীপক ১৯৭৫ সালের ১লা সেপ্টেম্বর উত্তরাখণ্ডের পাউরি গারওয়াল জেলায় জন্মগ্রহণ করেন। তার পিতামাতা পাউরি গারওয়ালের কবরা গ্রামের বাসিন্দা। তার যখন পাঁচ বছর বয়স, তখন তার পরিবার দিল্লিতে পাড়ি জমায়। দীপক সেখানে সরকারি বালক উচ্চ বিদ্যালয় বেগমপুরে পড়াশোন করেন। দিল্লিতে তিনি কাটওয়ারিয়া সরয়ে বসবাস করেন। দীপক লারা ভল্লাকে বিয়ে করেছেন।

কর্মজীবন
দীপক ওমকারা (২০০৬) চলচ্চিত্রে রাজ্জো চরিত্রে অভিনয় করে একটি বিশেষ ফিল্মফেয়ার পুরস্কার অর্জন করেন। ২০০৯ সালে তিনি দিল্লি-৬, গুলাল ও তেলুগু-হিন্দি দ্বিভাষী ইয়াভারুম নালাম চলচ্চিত্রে অভিনয় করেন। গুলাল চলচ্চিত্রে অভিনয়ের জন্য তিনি শ্রেষ্ঠ খল অভিনেতা বিভাগে অপ্সরা চলচ্চিত্র ও টেলিভিশন প্রডিউসার্স গিল্ড পুরস্কারের মনোনয়ন লাভ করেন।

২০১১ সালে তিনি তনু ওয়েডস মনু চলচ্চিত্রে পাপ্পু চরিত্রে অভিনয় করে সমাদৃত হন এবং কৌতুক চরিত্রে শ্রেষ্ঠ অভিনয়শিল্পী বিভাগে অপ্সরা চলচ্চিত্র ও টেলিভিশন প্রডিউসার্স গিল্ড পুরস্কার অর্জন করেন ও কৌতুক চরিত্রে শ্রেষ্ঠ অভিনয়শিল্পী বিভাগে আইফা পুরস্কারের মনোনয়ন লাভ করেন। তিনি ২০১৫ সালে তনু ওয়েডস মনু-এর অনুবর্তী পর্ব তনু ওয়েডস মনু রিটার্নস (২০১৫)-এ পাপ্পু চরিত্রে পুনরায় অভিনয় করে সমাদৃত হন। এই কাজের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন লাভ করেন এবং কৌতুক চরিত্রে শ্রেষ্ঠ অভিনয়শিল্পী বিভাগে আইফা পুরস্কার অর্জন করেন। তিনি হিন্দি মিডিয়াম (২০১৭) ও অংরেজি মিডিয়াম (২০২০) চলচ্চিত্রে অভিনয় করে শ্রেষ্ঠ পার্শ্ব চরিত্রে আরও দুটি ফিল্মফেয়ার পুরস্কারের মনোনয়ন লাভ করেন।

পুরস্কার ও মনোনয়য়ন
 বছর পুরস্কার বিভাগ চলচ্চিত্র ফলাফল  ২০০৭ ৫২তম ফিল্মফেয়ার পুরস্কার বিশেষ পুরস্কার ওমকারা   ২০১০ ৫ম অপ্সরা চলচ্চিত্র ও টেলিভিশন প্রডিউসার্স গিল্ড পুরস্কার খল চরিত্রে শ্রেষ্ঠ অভিনয়শিল্পী গুলাল   ২০১২ ৫ম অপ্সরা চলচ্চিত্র ও টেলিভিশন প্রডিউসার্স গিল্ড পুরস্কার কৌতুক চরিত্রে শ্রেষ্ঠ অভিনয়শিল্পী তনু ওয়েডস মনু   ১৩তম আইফা পুরস্কার শ্রেষ্ঠ কৌতুক চরিত্রে অভিনয়   ২০১৫ বিগ স্টার এন্টারটেইনমেন্ট পুরস্কার কৌতুক চরিত্রে সবচেয়ে বিনোদন প্রদানকারী অভিনেতাতনু ওয়েডস মনু রিটার্নস   স্টারডাস্ট পুরস্কার পার্শ্ব চরিত্রে শ্রেষ্ঠ অভিনেতা   কৌতুক চরিত্রে শ্রেষ্ঠ অভিনয়শিল্পী  ১১তম সনি গিল্ড পুরস্কার পার্শ্ব চরিত্রে শ্রেষ্ঠ অভিনেতা  কৌতুক চরিত্রে শ্রেষ্ঠ অভিনয়শিল্পী  ২০১৬ ২২তম স্ক্রিন পুরস্কার শ্রেষ্ঠ পার্শ্ব অভিনেতা   ৬১তম ফিল্মফেয়ার পুরস্কার শ্রেষ্ঠ পার্শ্ব অভিনেতা   ১৬তম জি সিনে পুরস্কার  শ্রেষ্ঠ পার্শ্ব অভিনেতা   শ্রেষ্ঠ কৌতুক অভিনেতা  টাইমস অব ইন্ডিয়া চলচ্চিত্র পুরস্কার শ্রেষ্ঠ পার্শ্ব অভিনেতা   কৌতুক চরিত্রে শ্রেষ্ঠ অভিনেতা   ১৭তম আইফা পুরস্কার শ্রেষ্ঠ পার্শ্ব অভিনেতা   শ্রেষ্ঠ কৌতুক চরিত্রে অভিনয়   ২০১৭ ১৮তম জি সিনে পুরস্কার শ্রেষ্ঠ পার্শ্ব অভিনেতা হিন্দি মিডিয়াম   ২০১৮ ৬৩তম ফিল্মফেয়ার পুরস্কার শ্রেষ্ঠ পার্শ্ব অভিনেতা   ১৯তম আইফা পুরস্কার শ্রেষ্ঠ পার্শ্ব অভিনেতা   ২০২০ ফিল্মফেয়ার পুরস্কার মারাঠি শ্রেষ্ঠ অভিনেতা - মারাঠি বাবা  ২০২১ ৬৬তম ফিল্মফেয়ার পুরস্কার শ্রেষ্ঠ পার্শ্ব অভিনেতা অংরেজি মিডিয়াম  

তথ্যসূত্র

বহিঃসংযোগ


বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:উত্তরাখণ্ডের অভিনেতা
বিষয়শ্রেণী:দিল্লির অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় মঞ্চ অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:স্ক্রিন পুরস্কার বিজয়ী